Source: http://docplayer.hu/402956-Tul-keves-es-tul-sok.html
Timestamp: 2018-06-25 01:21:48
Document Index: 21780408

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

TÚL KEVÉS ÉS TÚL SOK - PDF
TÚL KEVÉS ÉS TÚL SOK
Download "TÚL KEVÉS ÉS TÚL SOK"
1 Halmai Gábor TÚL KEVÉS ÉS TÚL SOK SZÓLÁSSZABADSÁG EGY UTILITARISTA MEGKÖZELÍTÉS* Sajó András a magyar jogi irodalom egyik legsokoldalúbb alakja. A jogszociológiai elemzésektôl a jog gazdasági elemzésén át a szépirodalmon keresztül az alkotmányelméletig terjed a skála. Az utóbbi évtizedben azonban már elsôsorban alkotmányelmélettel és összehasonlító alkotmányelmélettel foglalkozik. A szólásszabadságról szóló, nemrég megjelent könyve is az összehasonlító alkotmányjogi munkáihoz kapcsolódik, bár nem tekinthetô a szó igazi értelmében vett összehasonlító elemzésnek. A könyvnek van egy angol, illetve egy angol orosz nyelvû elôzménye. Az elsô az az Egyesült Államokban megjelent összehasonlító alkotmányjogi casebook, 1 melynek Freedom of Expression címû fejezetét a szerzô írta és szerkesztette. A közvetlenebb elôzmény egy Varsóban 2004-ben angol és orosz nyelven megjelent könyvecske, mely egyetlen fejezet kivételével megegyezik a mostani magyar kiadással. 2 A hazai kiadás számára írt magyar fejezet két, a közelmúltban Magyarországon megjelent tanulmányon alapszik. 3 A magyar változat a szólásszabadság kézikönyveként aposztrofálja magát, amivel azért érdemes óvatosan bánni, hiszen a jogi kézikönyvek mûfaji határai még nem szilárdultak meg. 4 De a könyv vállalt funkcióját e minôsítés nélkül is betöltheti, a potenciális magyarországi olvasóközönség ahogy a szerzô írja elôszavában: elsôsorban jogászok, politikusok, társadalomtudósok és újságírók számára elmondhatja azokat a legfontosabb dolgokat, amelyeket feltétlenül tudni kell a szólásszabadság témájáról. 5 Bár azt, hogy mi legyen kiemelten fontos a téma rendkívül kiterjedt vonatkozásai közül, és mi az, amivel a viszonylag szûkre szabott terjedelem határai között nem tud foglalkozni, nagyon nehéz feladat meghatározni. Az elkerülhetetlen tematikai szûkítést szinte lehetetlen következetesen tartani. Sajónak sem sikerül. A szisztematikus tárgyalásból az elôszóban kizárt altémák (pornográfia, mûvészeti és tudományos alkotások szabadsága, titokvédelem stb.) szinte mindegyike felbukkan a nemzeti és nemzetközi esetjog tárgyalása során. A terjedelmi korlátokat elismerve és a szerzôi szabadságot tiszteletben tartva egyetlen altéma hiánya tûnik fájóbbnak a többinél, ez pedig az internet. Mégpedig éppen azért, amire a szerzô maga is utal az elôszóban, hogy tudniillik a nemzeti megoldásokban mutatkozó eltérések önmagukban is jelzik, hogy a szólásszabadság nemzeti felfogásai közti különbségek valódi jogviták forrásává válnak. Például akkor, amikor az internetszolgáltató saját joga szerint alkotmányosan védett az a tartalom, amelyhez hozzáférhetnek olyan ország joghatósága alatt álló személyek, amelyben a közlés tilos, ahogy az megfigyelhetô egyes náci website-ok eltérô megítélésekor. Azt is érdekes lett volna megtudni, hogyan vélekedik a szerzô az internetes szólás sajátos jellegérôl, ami nagyban befolyásolja a korlátozhatóságra vonatkozó felfogást. A hagyományos szólásszabadságtól eltérôen ugyanis a modern elektronikus média gombnyomásra mindenkit elérô, összehasonlíthatatlanul erôteljesebb hatása okán indokoltak az intézményes garanciák, ahogy azt Sajó a könyv minden egyes fejezetében a nyomtatott sajtótól elkülönítve le is írja. Vagyis úgy tûnik, hogy a rádiózás és a televíziózás szabadsága azon kívül, hogy magában foglalja a hagyományos védelmi jogot az állami beavatkozásokkal szemben, bizonyos állami szabályozásokra való jogot is tartalmaz. Ugyanez még fokozottabban igaz az internetes kommunikáció tartalmi korlátozhatóságát illetôen. Ezt ugyanis még az a szûkösség sem legitimálhatja, amely ideig-óráig fennáll a sugárzott rádió- és televíziós programok esetében. Másrészt a cyberspace résztvevôi nem annyira az írott, illetve elektronikus sajtó citoyenjei, sokkal inkább bourgois-k, akik nem annyira a közügyek megvitatásában, mint inkább politikailag neutrális kommunikációban akarnak közremûködni az ôket megilletô egyéni jogok alapján. Mindez a jogok negatív, védelmi jellegét erôsíti. A következôkben két célkitûzést próbálok teljesíteni; egyrészt megpróbálom Sajó szólásszabadsággal kapcsolatos felfogását rekonstruálni, másrészt vázlatosan áttekinteni a könyv témáit, és néhány megjegyzést fûzni elsôsorban a magyar gyakorlathoz. SAJÓ András: A szólásszabadság kézikönyve, Budapest, MTA Állam- és Jogtudományi Intézete, 2005, 183 lap / S Z E M L E
2 N Y U G A T I É S K E L E T I M O D E L L E K A könyv elsô, a szólásszabadság igazolásával foglalkozó fejezetében Sajó sorra veszi a három legfontosabb igazolási elmélet érveit az igazsághoz kapcsolódókat, az egyéni autonómiáét és a szólás demokratikus elméletéit, de nem mint elvont politikai filozófiai megfontolásokat, hanem mint olyan, gyakorlati jelentôséggel is bíró megfontolásokat, melyek alapvetôen befolyásolják a szólásra vonatkozó jogfelfogást, új értelmezések alapjául szolgálnak, és amelyek segítségével ellenôrizhetô a kifejezésre vonatkozó egy-egy szabályozás konzekvens volta. Ugyanakkor de ezt már a recenzens teszi hozzá némi önkritikával 6 az egyes igazolások nem zárják ki egymást, hanem olykor egy-egy bírói testület azonos döntésén belül is megférnek egymás mellett. 7 A könyv egyik kulcsfontosságú része az amerikai gyakorlatot bemutató második fejezet. A szólásszabadság védelme a Legfelsô Bíróság kétszáz éves története során apró lépésekkel jutott el a mai, párját ritkító magas szintjére. Sóvárogva tekint rá mindenki, aki más országban elkötelezett a szólásszabadság iránt. Sajó számára is a védelemnek ez a magas szintje szolgál mérceként más bíróságok gyakorlatának megítélésekor. 8 Különösen a közügyek szabad megvitatásának érdekében fontos ennek az alapvetô jognak a védelme. Nemhiába emeli ki Sajó a New York Times kontra Sullivan ügyet, ugyanis egy abban megállapított vagy legalábbis egy ahhoz közelítô mércét látna szívesen az európai, különösen a magyar gyakorlatban is. Mint a magyar fejezetben Sajó utal rá, a magyar Alkotmánybíróság 36/1994. (IV. 24.) AB határozata csak felemás módon veszi át azt az amerikai elvet, mely szerint a lehetô legjobban csökkenteni kell annak a lehetôségét, hogy a kormányzat korlátozni tudja a közügyek megvitatását. A New York Times-szabály szerint nem megengedett, hogy a köztisztség viselôje kártérítésben részesüljön a hamis becsületsértô állításért, kivéve, ha bizonyítja, hogy a kijelentésre tényleges rossz szándékkal (actual malice) került sor, vagyis tudva azt, hogy a kijelentéssel hamis vagy súlyosan hanyag módon figyelmen kívül hagyták, hogy az állítás igaz vagy hamis. 9 Ha ugyanis a becsületsértô állításokkal kapcsolatban a bíróság megkövetelte volna, hogy csak a ténybeli helyesség esetén mentesüljön az újságíró, ezzel öncenzúrára kényszerítenék, ami akadályozná az igazság megismerését, pedig az elengedhetetlenül szükséges ahhoz, hogy a polgárok megalapozott ítéleteket alkothassanak a köz dolgairól. A hamis kijelentések védelme nélkül túl nagy kockázattal járna a tévedés, ami viszont elkerülhetetlen része az igazsághoz közelítô folyamatnak. A könyv további, 3 4. fejezetei a francia és a német jog sajátos megoldásaival foglalkoznak, mindenekelôtt a szólásszabadság korlátozása kapcsán. Az amerikai gyakorlathoz képest Az ember és polgár jogainak es francia deklarációja 11. cikke magában foglalja a törvényi korlátozás lehetôségét: Gondolatainak és véleményének szabad kinyilvánítása az ember egyik legbecsesebb joga. Így tehát minden polgár szabadon nyilatkozhat szóban, írásban, nyomtatásban; de a törvényben megállapított minden esetben felelôs azért, ha visszaél a szabadsággal. A kontinentális Európa alkotmányi szabályozásai minden nemzeti sajátosság ellenére kétségtelenül mind a mai napig a francia megoldást követik. Mégis, fôleg a német szövetségi Alkotmánybíróság széles körû joggyakorlatának köszönhetôen, ma már inkább a német jog tekinthetô az európai kontinentális modellnek. Felmerül a kérdés, mi indokolja a kötetben a német mellett a francia jog szerepeltetését. A francia rendszert bemutató fejezet ráadásul ellentétben az amerikai és a német példa tárgyalásával csak a magánszféra védelme érdekében alkalmazott korlátozásokról szól. Sajó indokolása szerint azért, mert ennek szigorúsága különbözteti meg a francia jogot az egyébként tipikus kontinentális európaitól és az azt reprezentáló némettôl. De ha már a civil law rendszereket két ország képviseli, az is felvethetô, miért nem vonta be a szerzô a common law jogrendszereket képviselô országok közé az Egyesült Királyságot, amelynek joggyakorlatát, legalábbis a Human Rights Act októberi hatálybalépése elôtt, mióta az Emberi jogok európai egyezménye ténylegesen része az angol jogrendszernek ahogy azt a strasbourgi ítélkezésrôl szóló 5. fejezet igazolja, éppenséggel még a kontinentális európai államokéinál is gyakrabban marasztalták el a szólásszabadság korlátozásáért. Az Emberi Jogok Európai Bíróságának szólásszabadságképérôl szóló fejezet részletes esetjogi ismertetései és a posztkommunista országok, valamint Magyarország szólásszabadság-gyakorlatát tárgyaló 6. és 7. fejezet esetei igazolják Sajónak azt az összegzô értékelését, hogy ezekben az országokban beleértve a véleményszabadság ügyében kedvezô helyzetben lévô hazánkat is a rendesbíróságok általában nem hajlandók az alkotmányos szólásszabadság kérdését összekapcsolni a sajtójogi ügyekkel, az alkotmánybíróságok kedvezôbb felfogása pedig a bíróságokra technikailag sem lehet érvényes. 10 Ugyanakkor ahogy a 6. fejezetben arra maga Sajó is utal ennek a restriktív gyakorlatnak a kialakulásában némi felelôsség terheli a strasbourgi bírákat is, amennyiben éppen a magyar Rekvényi-ügyben döntöttek úgy, hogy a demokratikus átmenet során megengedhetô sajátos értsd megszorító mérce alkalmazása a szólásszabadságra. E kelet-közép-európai szóláskorlátozások tipi- S Z E M L E / 1 8 7
3 kus megnyilvánulásai a becsületsértési és rágalmazási tényállások, a közszereplôk megsértésének szigorúbb büntetése, akár szabadságvesztés kilátásba helyezésével, sôt kiszabásával, a válaszadás és a helyreigazítás joga mind a hatóságok, mint magánszemélyek számára, a nemzeti jelképek megsértésének és az önkényuralmi jelképek közszemlére tételének büntetôjogi tilalma. A M A G Y A R G Y A K O R L A T A magyar alkotmánybírók gyakran ellentmondásos gyakorlatát azonban nem igazolhatja az átmenetre vonatkozó strasbourgi elôvigyázatossági érvelés, mert ôk a már említett 1992-es izgatási döntésben elvetették, hogy a gyalázkodó vélemények szabadságát a rendszerváltás történelmi körülményeire hivatkozva büntetôjogilag korlátozni lehessen: Az Alkotmánybíróság tekintettel van az egyes ügyek történelmi körülményeire. A rendszerváltás elkerülhetetlenül társadalmi feszültségekkel jár. E feszültségeket kétségtelenül fokozhatja, ha egyesek büntetlenül adhatnak kifejezést nagy nyilvánosság elôtt bizonyos csoportokkal szembeni gyûlöletüknek, megvetésüknek vagy ellenérzésüknek. A sajátos történelmi körülményeknek azonban van egy másfajta hatása is, s éppen ezért szükséges különbséget tenni a gyûlöletre uszítás és a sértô vagy lealacsonyító kifejezés használata között. [...] A gyalázkodásra bírálat kell hogy feleljen. E folyamatba tartozik az is, hogy számolni kelljen magas kártérítésekkel. Büntetôjogi büntetésekkel azonban nem a közvéleményt és a politikai stílust kell formálni ez paternalista hozzáállás, hanem más jogok védelmében az elkerülhetetlenül szükséges esetekben szankcionálni. 11 Ugyanebben a határozatban az Alkotmánybíróság megállapította: A véleménynyilvánítás szabadságának kitüntetett szerepe van az alkotmányos alapjogok között, tulajdonképpen»anyajoga«többféle szabadságjognak, az ún.»kommunikációs«alapjogoknak. [...] A szabad véleménynyilvánítás jogának kitüntetett szerepe ugyan nem vezet arra, hogy ez a jog az élethez vagy az emberi méltósághoz való joghoz hasonlóan korlátozhatatlan lenne, de mindenképpen azzal jár, hogy a szabad véleménynyilvánításhoz való jognak valójában igen kevés joggal szemben kell csak engednie, azaz a véleményszabadságot korlátozó törvényeket megszorítóan kell értelmezni. 12 A S Z E M É L Y I S É G I J O G O K S Z E R E P E Sajó azonban helyesen úgy gondolja, hogy a szólásszabadságra vonatkozó magyar bírói gyakorlat messze van az olykor belsô ellentmondásoktól sem mentes alkotmánybírósági ideáltól. A korlátozásokat mindenekelôtt a becsület büntetô- és polgári jogi védelme tekintetében tartja túlzónak. Az Alkotmánybíróság gyakorlatának következetlenségét ezen a területen mindenekelôtt abban látja, hogy míg a testület alkotmányellenesnek ítélte a közösségekkel szembeni gyalázkodást, addig elfogadja a becsület büntetôjogi eszközökkel történô védelmének alkotmányos voltát. A polgári bíróságok gyakorlatát bírálva Sajó hivatkozik a Legfelsôbb Bíróság egyik eseti döntésére, amelyben a testület szükségét érezte elvi éllel megjegyezni, hogy a bírálatnak vannak határai; nyilvánvaló, hogy az nem mehet el a gyalázkodó jellegig, amikor már az elbírált személy emberi méltóságának sérelmével jár, [...] nem tartalmazhat a bírálathoz elengedhetetlenül szükségeseken túlmenô, a becsületérzést sértô kijelentéseket (BH 1994, 300). Ennyiben tehát a legfôbb bírói fórum érvel Sajó gyakorlata szembement az Alkotmánybíróság felfogásával, amely 1992-ben a közösség elleni izgatás Btk.- beli tényállásának alkotmányossági vizsgálata kapcsán alkotmányellenesnek mondta ki a kifejezés módjára vonatkozó gyalázkodás büntetôjogi szankcionálását. Ugyanakkor az Alkotmánybíróság gyakorlatát okkal nem tartja következetesnek a közszereplô politikusok korlátozottabb becsületvédelmét illetôen sem. A 33/1998. (VI. 25.) AB határozatban például a testület elvileg nem tekintette alkotmányellenesnek a Debrecen Megyei Jogú Város Önkormányzatának szervezeti és mûködési szabályzatáról szóló önkormányzati rendeletnek azt a rendelkezését, mely szerint a Közgyûlés bármely tagjának javaslatára vita nélküli minôsített többséggel hozott határozata alapján rendbírsággal sújthatja azt a tagját, aki [...] a közgyûlési ülésen alaptalan, másokat sértô, illetve a testülethez méltatlan, nem illô kifejezést használ. Nem osztja Sajó az Alkotmánybíróságnak azt a felfogását sem, hogy a közszereplôk becsületvédelmének területén a büntetôjog egyébként nyilván kívánatos háttérbe szorításával a polgári jognak kellene nagyobb teret nyernie, ahogy azt a testület a többször idézett 1992-es izgatási határozatban kívánatosnak tartotta. Sajó szerint egyáltalán nem magától értetôdô az alkotmánybíráknak az a hipotézise, mely szerint a büntetôjog minden esetben súlyosabb korlátozásnak tekintendô a polgári jognál, hiszen a magas nem vagyoni kártérítések még egzisztenciálisan is nehezebb helyzetbe hozhatják a jogsértôket, mint akár egy felfüggesztett szabadságvesztés, nem is beszélve az ennél enyhébb szankciókról, mint például a tapasztalt felfüggesztett pénzbüntetés. Ahogy korábbi cikkeiben, Sajó erôteljes kritikával illeti a sajtó-helyreigazítás magyarországi bírósági gyakorlatát is. Bírálatának tárgya mindenekelôtt a nyilvános ese / S Z E M L E
4 ményekrôl tudósító sajtó alkotmányosan aggályos objektív felelôssége. Ez véleménye szerint ellentétes a sajtónak a sajtótörvény által garantált, a nyilvános rendezvényekrôl való akadálytalan tudósítási szabadságával, valamint a strasbourgi bíróság gyakorlatával, mely szerint a szólásszabadság sérelmét valósítja meg, ha az újságírót azért szankcionálják, mert más személy becsületsértô véleményét híven idézi (Thoma kontra Luxemburg ügy). A Sajó által joggal kritizált elsô ügy egy akkori miniszterelnöki tanácsadónak egy napilap ellen indított helyreigazítási perében született döntés. A felperes annak a tudósításnak a tartalma miatt perelte a Magyar Hírlapot, melyet az újság egy országos egyesület közgyûlésérôl közölt. A sajtónak a valósághû módon közölt tudósítással kapcsolatos felelôsségével összefüggésben a jogerôs ítélet hivatkozott a Legfelsôbb Bíróság Polgári Kollégiumának még ma is hatályos 14. számú állásfoglalására, amely egyebek között általánosságban kimondja, hogy akkor is a sajtószervnek kell bizonyítania az általa közölt tények valóságát, ha egyébként híven közli más személy tényállítását, nyilatkozatát vagy átveszi más sajtószerv közleményét. 13 A bírói ítélet indokolása ezúttal a PK 12. számú állásfoglalására hivatkozva kifejti azt is, hogy a helyreigazítási igény tartalmi vizsgálata során a kifogásolt sajtóközleményt a maga egészében kell vizsgálni, a kifogásolt közléseket, kifejezéseket nem formális megjelenésük, hanem valós tartalmuk alapján kell megítélni, az értékelésnél tekintettel kell lenni a társadalmilag kialakult közfelfogásra is, a közömbös részletek, pontatlanságok, lényegtelen tévedések nem adnak alapot helyreigazításra. 14 A másik esetben egy minden fél által korrektnek mondott parlamenti tudósítás volt a sajtó-helyreigazítási per tárgya, amelyet a kormány titkosszolgálati minisztere indított egy ellenzéki képviselô felszólalását ismertetô napilappal szemben. A Magyar Hírlap által közölt tudósítás szerint a képviselô megkockáztatta a feltételezést: nem kizárt, hogy egy vizsgálat elmaradásában közrejátszott az, hogy a miniszter apja tagja a hungarista mozgalomnak. Ez a parlamenti ciklusban szokásosnak mondható purparlé szintén nem teljesen egyedülálló módon jogi eljárások sorozatát indította el. A bíróság az elôzôhöz hasonló indokolással helyreigazításra kötelezte a lapot, ami olyannyira kiváltotta Sajó felháborodását, hogy tôle szokatlan módon ezúttal napilapcikkben írta meg kritikáját. 15 Az Alkotmánybíróság egy 1997-es döntése [22/1997. (III. 19.) AB határozat] a bírálat tárgya abban az esetben, amelyben a testület a közerkölcs védelmében nyilvánította alkotmányosnak a sajtótörvény szóláskorlátozó rendelkezéseit. A Sajó könyvén átsütô, a cenzúra minden formáját elvetô állásponthoz nagyon közelinek mondható érvelésû indítvány a sajtótörvény 15. (3) bekezdése alkotmányellenességének megállapítását és teljes megsemmisítését kérte az alkotmány 61. (2) bekezdésének a sajtószabadságot garantáló rendelkezése alapján. A törvénynek a rendszerváltás során érintetlenül maradt e cenzurális rendelkezései feljogosították az ügyészt, hogy bûncselekmény vagy bûncselekmény elkövetésére való felhívás, a közerkölcs, illetve mások személyhez fûzôdô jogainak sérelme, valamint a nyilvántartásba vétel elôtti terjesztés miatt indítványozhassa a bíróságnál a sajtótermékek nyilvános közlésének megtiltását, a bíróság jogerôs döntéséig pedig felfüggeszthesse a közlést. Az öt alkotmánybíró által jegyzett többségi döntés az indítványnak arra a mellékesnek szánt megjegyzésére fûzi fel az érvelést, mely szerint a személyhez fûzôdô jogok tipikus esetben személyesen gyakorolhatók, ezért ezek érvényesítésére az ügyészt nem lehet feljogosítani, minden más tekintetben azonban elutasítja az indítványt. 16 A Z E L E K T R O N I K U S M É D I A Ü G Y E I Szintén több kritikával illeti könyvében Sajó az Alkotmánybíróságnak az elektronikus médiával kapcsolatos döntéseit. Bírálatának központi eleme itt az, hogy a bíróság több határozata politikai változások színezte késések közepette született. Ez a vád mindenképpen megalapozottnak tûnik az Antall József miniszterelnök és Göncz Árpád köztársasági elnök hadsegédletével folytatott médiaháború egyik döntô ütközetét jelentô 17/1993. (III. 19.) AB határozatot illetôen. 17 Ebben a döntésben az Alkotmánybíróság egyetlen különvélemény mellett meglehetôsen sajátos megoldását választotta a Magyar Televízió kormányfelügyeletét szabályozó, a 37/1992. (VI. 10.) AB határozattal alkotmányellenesnek minôsített 1047/1974. (IX. 18.) minisztertanácsi határozat megsemmisítésének. Az Antallkormány számára nyilvánvalóan kedvezô technika abban állt, hogy miután az Országgyûlés az elsô alkalommal az alkotmánybírák által megjelölt határidôre nem alkotta meg a kormányhatározat alkotmánysértô passzusát felváltó médiatörvényt, másodszor az Alkotmánybíróság már nem tûzött ki idôpontot, hanem úgy rendelkezett, hogy az alkotmányellenes határozat azon a napon veszti hatályát, amelyen a médiatörvény hatályba lép. Ezzel a technikával kapcsolatban a döntéshez fûzött különvéleményében helyesen állapította meg Vörös Imre, hogy az Alkotmánybíróságnak nincs hatásköre arra, hogy az alkotmányellenesnek nyilvánított jogszabályi rendelkezés megsemmisítését egy bizonyosan bekövetkezô idôpont helyett egy egyáltalán nem feltétlenül bekövetkezô feltételhez kösse. A jogos bírálat másik tárgya a 47/1994. (X. 21.) AB határozat, amelyben a testület csak két év kivárással, S Z E M L E / 1 8 9
5 már a kormányváltást követôen helyezte hatályon kívül azt az év végén elfogadott évi költségvetési törvény alapján adott alkotmányellenes rendelkezést, amely a Miniszterelnöki Hivatal vezetôjét felhatalmazta a közszolgálati rádió és televízió költségvetését érintô átcsoportosítások végrehajtására, ezzel mintegy sakkban tartva a kormánnyal szemben esetlegesen nem eléggé lojális közintézményeket. Ugyancsak a ciklus végének kivárását veti az alkotmánybírák szemére Sajó a 36/1994. (VI. 24.) AB határozat meghozatalának ütemezésével kapcsolatban. A határozattal az Alkotmánybíróság megsemmisítette a Büntetô törvénykönyv hatóság vagy hivatalos személy megsértése címû rendelkezését. Ez volt az a tényállás, amelynek alapján a bíróságok a kormányt, illetve minisztereit bíráló politikusokat, illetve társadalomtudósokat marasztaltak el. 18 Az Antall-kormánynak való kedvezés vádja ebben az esetben azért nem meggyôzô, mert az új kormány megalakulását követôen született döntés nyomán az ítéleteket a törvény erejénél fogva felül kellett vizsgálni, ami feltehetôen kedvezôtlenebb helyzetbe hozta a büntetôeljárásokat kezdeményezô kormányfôt és kedvezôbbe az alkotmányellenes rendelkezés alapján elítélt kritikusokat, mintha a gyorsabb alkotmánybírósági határozathozatal nyomán a bírósági eljárások nem jutottak volna el az ítélethozatalig. A G Y Û L Ö L E T B E S Z É D K O R L Á T O Z H A T Ó S Á G A Ellentétben a szerzô eddig ismertetett kritikáival, amelyek a szólásszabadság indokolatlan korlátozása miatt kárhoztatják az Alkotmánybíróság gyakorlatát, van egy területe a tiltott véleménynyilvánításnak, ahol Sajó bírálatának tárgya a túlzott engedékenység, ez pedig a gyûlöletbeszéd. Az Alkotmánybíróság legutóbbi izgatási döntésén, a 18/2004. (V. 25.) AB határozaton keresztül a szerzô kritikája kihat a két megelôzôre, a 30/1992. (V. 26.) és a 12/1999. (V. 21.) AB határozatra is. Az e döntésekben megnyilvánuló, következetesnek mondható felfogás értelmében az olyan, úgynevezett legveszélyesebb magatartások esetében korlátozhatja a jogalkotó a kifejezés szabadságát büntetôjogi eszközökkel, amelyek elérik az emberek nagyobb tömegében a szenvedélyeket magas fokra lobbantó lázongó kifakadás szintjét, az alkotmányos értékrendben igen magasan álló alanyi alapjogokat veszélyeztetnek, ami egyben a köznyugalom megzavarásához vezethet (e veszély közvetlen és nyilvánvaló). Vagyis a töretlen alkotmánybírósági gyakorlat szerint az uszítás szintjét el nem érô gyalázkodó, becsmérlô típusú véleményközlés, mivel az alkotmány 61. (1) bekezdésének védelme alatt áll, nem büntethetô. Sajó értelmezése szerint az 1992-es határozatban az Alkotmánybíróság anélkül, hogy elkötelezte volna magát a szólás eszköz természete (például a politikai demokráciát szolgálja) vagy önértéke (például önmegvalósítás) mellett a véleménynyilvánítás problémáját egy demokratikus társadalmi mûködés keretei közé helyezte el. 19 Ezt a felfogást a évi határozat a következôképpen foglalja össze: A szólás szabadságának állapota a demokrácia fokmérôje. Az AB es hitvallása szerint a toleráns társadalom modelljében a minél több és minél többféle beszéd felel meg szólásszabadság eszményének. Errôl az eszményrôl állapítja meg Sajó 2004-ben, hogy az normatíve lehet ugyan védhetô, de empirikusan nem igazolódott. 20 Márpedig ebben a helyzetben érvel Sajó nem zárható ki, hogy meghatározott tartalmak in abstracto erôszak nélkül is ártalmasak. Ha ugyanis a megfélemlítô szólás másokat elhallgattat, nem állítható, hogy a korlátlan szólás feltétlenül szólásszabadság-maximalizáló hatású lenne; a méltóságsértô, rasszista kijelentések a demokratikus közösség társadalmi párbeszédét nem mozdítják elô, így nincs tartalmi ok ezek védelmére. Feltéve, de meg nem engedve, hogy az ártalmas tartalmak büntetôjogi korlátozása kiállja a szükségesség-arányosság alkotmányossági próbáját, Sajó itt egy kizárólagosan instrumentális érvelést alkalmaz, jóllehet maga is elismeri, hogy az Alkotmánybíróság szólásszabadság-felfogása vegyesen alkalmazza a különbözô igazolásokat. Sajó András szerint a magyar alkotmánybírák felfogásában a szélsôséges nézetek esetében sem a vélemény tartalma, hanem a közlés közvetlen, belátható következményei alapozhatják csak meg a szólásszabadság korlátozását. Ezzel a közvetlen és nyilvánvaló veszély (clear and present danger) amerikai tesztjére utaló gyakorlattal, amelynek következménye, hogy Magyarországon nem kriminalizált a gyûlöletbeszéd, a magyar Alkotmánybíróság közelebb áll az Egyesült Államok Legfelsô Bíróságának felfogásához, mint az Emberi Jogok Európai Bírósága által képviselt európai értékrendhez. Ez az egyébként értéksemleges állítás csak azért nem állja meg a helyét, mert abban viszont igaza van Sajónak, hogy az alkotmánybírák gyûlöletbeszéd-felfogása aligha egyeztethetô össze az önkényuralmi jelképek használata tilalmának és a nemzeti jelképek megsértése büntetôjogi büntetése alkotmányosságáról vallott nézeteikkel. (Márpedig ilyen tilalmak az alkotmányosan tolerált zászlóégetések hazájában ugyebár elképzelhetetlenek.) A 14/2000. (V. 12.) AB határozatban a bírák anélkül minôsítették alkotmányosnak az önkényuralmi jelképek használatát büntetni rendelô törvényhelyet, hogy kimutatták volna más alapjog tényleges veszélyeztetettségét; a nemzeti jelképek megsértésének büntetését alkotmányos / S Z E M L E
6 sá nyilvánító 13/2000. (V. 12.) AB határozatban pedig már fel sem merült más alapjog sérelmének veszélye. 21 Összefoglalva a szólásszabadság magyarországi helyzetét, Sajó következtetése alig kedvezôbb Magyarországra, mint a többi posztkommunista országra nézve. Vagyis a rendesbíróságok olykor politikai színezetû ügyekben, vagyis ahol a kormányzathoz kötôdô személyek érdeke forog kockán nem mindig képesek vagy hajlandók a személyiségi jogi jogvitákat alkotmányos szólásszabadsági összefüggésbe helyezni. Különösen aggasztónak tartja ezt a jelenséget a becsületvédelem polgári jogi és még mindig létezô büntetôjogi védelme során, ahol a sértettek közszereplô mivolta nem kap következetes elismerést, és így a sajtóban lassan öncenzúra kap lábra. Ezzel némileg ellentétes tendenciaként bírálja a szerzô a gyûlöletbeszéd megítélése során fôleg az Alkotmánybíróság részérôl megnyilvánuló túlzott liberalizmust, ami viszont a közösség és tagjai méltóságát sértô szólás elhatalmasodását eredményezi. A szerzô értékelése szerint a két tendencia közös hátrányos következménye, hogy növekszik a távolság a strasbourgi és a magyar gyakorlat között. A könyv tehát ha nem is azonos súllyal, de egyszerre kárhoztatja a túl kevés és a túl sok szabadságot a mai magyarországi véleménynyilvánítások terén. Jó utilitarista módjára mindig konzekveniconalista megközelítésben. De hogyan is értsük ezt? Sajó azokkal ért egyet, akik szerint a szólásszabadság védelmét a kormányzat iránti bizalmatlanság motiválja. Úgy tartják, hogy ha bármiféle engedményt tesznek, aminek alapján a szólás korlátozható, a kormányzat ezt a lehetôséget ki fogja használni és újabb meg újabb területen korlátozza majd a kifejezés szabadságát. 22 Bárki, aki demokratikus eljárásban a többséget megszerzi, a kormányrúdnál nehezen tud ellenállni a jogkorlátozó szirénhangoknak. Ezért az a legjobb, ha leleményes Odüsszeuszként járunk el, és a szólásszabadság határait a lehetô legszélesebben vonjuk meg. 23 Ennek alapja az a tapasztalat, hogy a demokrácia és az alkotmányosság állandó belsô feszültségben van egymással. Hasonlóképp jár el a gyûlöletbeszéd korlátozásával kapcsolatban is, viszont ellenkezô elôjellel. A minél több és minél többféle beszéd doktrína véleménye szerint empirikusan csôdöt mondott, vagyis nemhogy elômozdítaná a megszólalás tartalomfüggetlen védelme a köz dolgainak megvitatását, hanem hátráltatja, ugyanis a megfélemlítô megszólalások sokakat elhallgattatnak, így sérül a demokratikus párbeszéd. Ezért az ilyen megszólalásokat nem lehet védettnek minôsíteni. A szólásszabadságnak ilyen felfogását, amelyben a legfôbb mérce az, hogyan járul hozzá a tájékozott választói döntések meghozatalához, Kis János preferenciafeltáró modellnek nevezte. 24 Ez a modell, amely jól hasznosíthatónak tûnt a kormányzat szóláskorlátozásával szemben, talán túl nagy árat kér a gyûlöletbeszéd korlátozásakor. Talán nem véletlen, hogy Kis a maga disztributív felfogásához, vagyis az egyenlô méltóság elvébôl levezetett szólásvédelemhez társított egy, a kompromisszumtézist elutasító demokráciafelfogást. Az akadémikus szerzô ugyan ezúttal bevallottan nem tudományos monográfia írására vállalkozott, sokkal inkább ismeretterjesztésre a szólásszabadság kérdéseivel a mindennapok szintjén foglalkozóknak, kézikönyvében mégis mindvégig meghatározó az a tudományos szempontból leginkább izgalmas kérdés, hogy az egyes szabályozási megoldások hogyan igazolhatók, és azok közül mi veszélyezteti és mi segíti a szólás szabadságának kiteljesedését. J E G Y Z E T E K 1. Norman DORSEN, Michel ROSENFELD, András Sajó, Susanne BAER: Comparative Constitutionalism, West, András SAJÓ: Freedom of Expression/Szvoboda Szlova, Warszawa, Institute of Public Affairs/Instytut Spraw Publicznych, SAJÓ András: A szólásszabadság alkotmányos problémái a magyar jogrendben, Budapest Liber Amicorum, Studia A. Harmathy dedicata, 2003; Sajó András: Rasszista nézetek büntetésének alkotmányosságáról, Györgyi Kálmán ünnepi kötet, Budapest, Ez utóbbi tanulmány némileg átdolgozott változatát lásd SAJÓ András:...A faji gyûlölet igazolása büntetendô, Fundamentum, 2004/4. 4. Elég csak a formai feltételekre gondolni: név-, tárgy- és esetmutató, részletes, a további tájékozódást elôsegítô irodalomjegyzék stb. 5. A téma megjelölésére SAJÓ az Egyesült Államok alkotmányának 1. kiegészítésében szereplô fogalom (free speech) magyar megfelelôjét használja, szemben a magyar alkotmány 61. -ának szóhasználatával, amely a véleménynyilvánítás szabadsága kifejezést alkalmazza. A magyar Alkotmánybíróság felfogásában ebbôl eredô külön nevesített jog a szólás- és a sajtószabadság, amely utóbbi felöleli valamennyi médium szabadságát, továbbá az informáltsághoz való jogot, az információk megszerzésének szabadságát. Tágabb értelemben a véleménynyilvánítási szabadsághoz tartozik a mûvészi, irodalmi alkotás szabadsága és a mûvészeti alkotás terjesztésének szabadsága, a tudományos alkotás szabadsága és a tudományos ismeretek tanításának szabadsága. Ez utóbbiak tiszteletben tartásáról és védelmérôl az alkotmány 70/G. -ában külön is rendelkezik. A véleménynyilvánítási szabadsághoz kapcsolódik mint ugyancsak önállóan nevesített alkotmányos alapjog a lelkiismereti és vallásszabadság (60. ), valamint a gyülekezési jog is (62. ). A magyar alkotmányéhoz közeli kifejezést használ a német alaptörvény 5. cikke, amelynek címe ma- S Z E M L E / 1 9 1
7 gyar fordításban: véleményszabadság (Meinungsfreiheit). Ez a cikk szabályozza a szólásszabadság mellett az információ, a sajtó, a rádiózás és a televíziózás, a filmkészítés, a mûvészet, a tudomány, a kutatás és a tanítás szabadságát. A védett kör nagyjában-egészében megegyezik az amerikai alkotmányéval, de az alkotmányát több mint százötven évvel késôbb elfogadó Németországban már nevesíteni lehetett olyan jogokat, amelyeket az Egyesült Államokban csak a késôbbi joggyakorlat alakíthatott ki (rádiózás, televíziózás, filmkészítés, az információ szabadsága). Ugyanakkor egyes jogokat a véleményszabadsággal való kapcsolatuk ellenére a késôbbi német szabályozás önálló alkotmányos jogként fogalmazott meg. Ez történt például a vallásszabadsággal, az egyesülési és a gyülekezési joggal, amelyeket a német alaptörvény az Európában szokásos gyakorlattal egyezôen önálló jogként nevesít. 6. E sorok szerzôje a véleményszabadságról szóló monográfiájában az instrumentális és a konstitutív igazolásról még mint egymást kizáró lehetôségekrôl beszélt. Lásd HALMAI Gábor: A véleményszabadság határai, Budapest, Atlantisz, 1994, Az álláspont módosított változatát lásd HALMAI Gábor: A véleménynyilvánítás szabadsága, in Emberi jogok, szerk. HALMAI Gábor, TÓTH Gábor Attila, Budapest, Osiris, 2003, Erre lehet példa a magyar Alkotmánybíróság máig legismertebb döntése, a közösség elleni izgatás alkotmányosságáról szóló 30/1992. (V. 26.) AB határozat. Lásd GYÔRFI Tamás: Az alkotmánybíráskodás politikai karaktere, Budapest, INDOK, 2001, Ami röviden összefoglalva a következôket tartalmazza: Bármiféle, a szólás korlátozására irányuló kormányzati törekvést a legszigorúbb mércével mérnek. E mérce érvényes a lázítás (sedition) esetében is. Csak az a közlés korlátozható, tiltható, mely a szó szoros értelmében világos és jelenvaló veszéllyel jár. Továbbá az eleven, cenzúramentes nyilvános vita érdekében a közszereplôkre vonatkozó kifejezéseket csak kivételesen lehet személyiségi jogi alapú kártérítéssel korlátozni. A becsületsértés, illetve rágalmazás mint büntetôjogi kategória alkotmányellenes. A szólásszabadság iránti elkötelezettség meghatározza a gyûlöletbeszéd (rasszista gyalázkodás) megítélését is: itt a megszólaló az, akit a jog kedvezményez, vagyis a hallgatóságban vagy másokban keletkezett sérelem másodlagos (SAJÓ, 27). 9. New York Times versus Sullivan, 376 U.S. 254, (1964). Idézi SAJÓ, Lásd SAJÓ, ABH 1992, 167, 180. Amikor az igazságügy-miniszter 2003 végén indokolta a Btk. izgatási passzusának ismételt, az Alkotmánybíróság által késôbb ugyancsak megsemmisített szigorítását, némileg cinikus módon arra hivatkozott, hogy az átmeneti idôszak elmúltával immár igazolható a szólás szigorúbb korlátozása. 12. Lásd ABH 1992, 167, Ezzel kapcsolatban Sajó, megkérdôjelezve az anya fontosabb voltát a gyermeknél, a doktrína érvényesülése ellenében megjegyzi, hogy az önálló alkotmányos jogot alkotó személyes adatok védelme (59. ) és a tág értelemben vett véleményszabadság részét képezô információszabadság konfliktusában az Alkotmánybíróság és a törvényhozó a személyes méltósággal való összefüggésére tekintettel éppenséggel inkább az elôbbit találja védendônek, például olyan politikailag kényes kérdésekben, mint a nem közszereplô egykori titkosügynökök személyes adatainak nyilvánossága. E kritika helytállóságát fényesen igazolta az úgynevezett dossziétörvény 2005-ös kudarca, ugyanakkor az is kétségtelen, hogy addigra az információszabadság önállósult alapjogként, és nem a tág értelemben vett véleményszabadság részeként került konfliktusba a gyakran valóban túl hangsúlyos adatvédelemmel. 13. A szerzônek az ítélettel és a PK 14. számú állásfoglalásával kapcsolatos akkori részletes kritikáját lásd SAJÓ András: Sajtó-helyreigazítás és sajtójog. A Schmidt ítélet margójára, Jogtudományi Közlöny, 2001/5, 206. Sajó úgy vélekedik, hogy a probléma megoldásának kulcsa a jogalkalmazó és nem a jogalkotó kezében van. 14. Ez az indokolás különösen annak a jogerôs ítéletnek a fényében érdekes, amely Sajó könyvének megjelenése után, 2005 júniusában született a Szárhegy dûlô-sárazsadány- Tokajhegyalja Kft. kontra Élet és Irodalom perben a kft. közgyûléseinek jegyzôkönyveivel kapcsolatban. Az ítélet szövegét közli az ÉS július 29-i száma. 15. Lásd SAJÓ András: A parlament elhallgattatása, Népszabadság, március A határozat részletes kritikáját lásd HALMAI Gábor: Az elôzô vizsgálat eltöröltetvén örökre...?, Fundamentum, 1997/ A szerzô itt tévesen a 64/1992. (XII. 11.) AB határozatra hivatkozik. Vö. SAJÓ, Az egyik elítélt Lengyel László politológus volt, aki az Antall-kormányt korrupcióval vádolta egy elôadásában, a másik pedig EÖRSI Mátyás SZDSZ-es képviselô, aki Horváth Balázs belügyminiszterrôl nyilatkozta egy televíziós mûsorban, hogy a taxisblokád idején a tömegbe lövetés lehetôségét fontolgatta. 19. Ezt a kritikát lásd elôször SAJÓ András: A láthatatlan alkotmány apróbetûi: a magyar Alkotmánybíróság elsô ezerkétszáz napja, Állam- és Jogtudomány, 1993/1 2, A könyvbelinél részletesebb kifejtést lásd SAJÓ András:...A faji gyûlölet igazolása büntetendô Fundamentum, 2004/4, A határozatok részletes kritikáját lásd HALMAI Gábor: Kommunikációs jogok, Budapest, Új Mandátum Kiadó, 2002, , illetve SAJÓ, Lásd errôl bôvebben SAJÓ András: Önkorlátozó hatalom, Budapest, KJK MTA Állam- és Jogtudományi Intézet, 1995, KIS János: Szólásszabadság és náci beszéd, in K. J.: Az állam semlegessége, Budapest, Atlantisz, 1997, / S Z E M L E
HÁTRAMENETBEN AZ ALAPJOGVÉDELEM?
Halmai Gábor HÁTRAMENETBEN AZ ALAPJOGVÉDELEM? A nyári szünet elôtt három olyan, a véleményszabadsággal összefüggô ügyben hozott határozatot az Alkotmánybíróság, amelyekkel kapcsolatos indítványok hét,
BECSÜLETVÉDELEM ÉS SAJTÓSZABADSÁG
Halmai Gábor BECSÜLETVÉDELEM ÉS SAJTÓSZABADSÁG 2004-ben több olyan bírósági ítélet foglalkoztatta mind a hazai, mind a tágabb európai közvéleményt, amelyek a véleményszabadság és az egyéni becsület konfliktusában